**Robyn Rihanna Fenty**, máis coñecida como **Rihanna**, nada o 20 de febreiro de 1988, é unha cantante, actriz, modelo e deseñadora barbadense. Nada en Barbados, a súa carreira comezou despois de coñecer ó produtor musical Evan Rogers a finais de 2003. Canda el gravou cancións demo, e o seu traballo foi enviado a varios selos musicais. Debido a isto asinou con Def Jam Recordings despois dunha audición co seu presidente, produtor e rapeiro Jay-Z. Tanto o seu primeiro álbum *Music of the Sun* (2005) como o seguinte *A Girl Like Me* (2006) acadaron o top 10 nas listas musicais de *Billboard* 200.

Traxectoria
-----------

Rihanna comezou a súa carreira musical no ano 2005 co disco *"Music Of The Sun"*. A súa música ten influencias Pop, R&B, Reggae, Dancehall, e Dance. Fíxose coñecida arredor do mundo grazas a éxitos como *"S.O.S. (Rescue Me)"*, e especialmente, *"Umbrella"*, que a levou ao estrelato intenacional no ano 2007. Dende ese momento a súa carreira non deixou de medrar, tendo acadado actualmente un dos máis prestixiosos postos no panorama musical e social do momento (posúe a conta de Facebook co número máis alto de seguidores, a súa conta de Instagram tamén é a máis seguida, e Skype outorgoulle o recoñecemento de ser a artista feminina máis escoitada na plataforma ao redor do mundo []). Actualmente reside en San Diego (California).

Cine
----

Pasou pola gran pantalla en contadas ocasións. O seu papel máis remunerado foi o de Cora Raikes en *"Battleship"*, co que foi premiada co  *Teen Choice Awards á actriz revelación*. Tamén fixo un cameo na película de James Franco, *"This is the end"*, e porá voz á co-protagonista do filme de animación *"Happy Smekday!"*.

Outros
------

Rihanna actualmente é un dos personaxes máis famosos internacionalmente. Á parte da súa traxectoria musical, Rihanna é coñecida pola súa actividade en internet, medio no que expresa a súa ideoloxía tanto política coma persoal. Este instrumento foi un dos máis favorecedores no crecemento da súa fama por acontecementos coma o dos maltratos sufridos no ano 2009 de mans da súa parella do momento, Chris Brown, co que volveu en 2012 por un curto período de tempo, ou o escándalo que provocaron as fotos íntimas da artista que se divulgaron na rede.

Amais disto, Rihanna é defensora da legalización da marihuana, modelo (para revistas como *Vogue* ou *The Rolling Stone*, ou firmas de moda como *Armani*), deseñadora de moda (fai coleccións para a firma de moda americana *River Island" ou para a marca deportiva "Puma*) e de perfumes (ten tres no mercado).

Discografía
-----------

### Álbums de estudio

* 2005: *Music Of The Sun*
* 2006: *A Girl Like Me*
* 2007: *Good Girl Gone Bad*
* 2009: *Rated R*
* 2010: *Loud*
* 2011: *Talk That Talk*
* 2012: *Unapologetic*
* 2016: *Anti*

Notas
-----

1. ↑  Business Insider, ed. (18 de maio de 2012). "Hard-To-Pronounce Celebrity Names — Business Insider". Consultado o 26 de outubro de 2014.
2. ↑  "*Fenty v. Arcadia Group Records*". p. 4. Consultado o 23 de maio de 2013.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Rihanna*** |

* Sitio oficial de Rihanna *(en inglés)*
* FanSite de Rihanna Arquivado 16 de novembro de 2018 en Wayback Machine. *(en inglés)*

|  |  |
| --- | --- |
| Control de autoridades | 
* Wd: Q36844
* WorldCat
* VIAF: 157145970245532251899
* Allmovie: p475340
* AllMusic: mn0000367188
* AlloCiné: 421334
* BIBSYS: 8034249
* BNE: XX1770123
* BNF: 150108217
* Box Office Mojo: rihanna
* Discogs: 321128
* EBID: ID
* Europeana: ID
* FAST: 1916518
* FemBio: 31636
* GEC: 21936847
* Genius: Rihanna
* GND: 133432157
* IMDb: nm1982597
* ISNI: 0000000114766419
* LCCN: no2005081843
* LibraryThing: rihanna
* Metacritic: rihanna
* MusicBrainz: ID
* NKC: xx0045068
* NNDB: 000118316
* NTA: 303200758
* RocksBackpages: rihanna
* Rotten Tomatoes: rihanna
* SELIBR: 354694
* Songkick: 139648
* SUDOC: 160448999
* Synchronkartei: 22639
* TMDb: 131519
* Treccani: rihanna
* TVcom: rihanna
* TVGuide: 216369
* VGMdb: 22426
* WikiTree: Fenty-4

 |